Biroului permanent 

al Parlamentului Republicii Moldova

În conformitate cu prevederile art.73 din Constituţia Republicii Moldova şi art. 47 din Regulamentul Parlamentului, se înaintează cu titlu de iniţiativă legislativă proiectul de Lege a Parlamentului privind importul a două unităţi de transport, de către primăria oraşului Ungheni, primite cu titlul gratuit (donaţie).
Anexă:

1. Proiectul de lege

2. Nota informativă

Cu respect,

Deputaţi în Parlament

proiect

PARLAMENTUL REPUBLICII MOLDOVA

LEGE

privind importul a două unităţi de transport, de către primăria oraşului Ungheni, primite cu titlu gratuit (donaţie)
Parlamentul adoptă prezenta lege organică

 

Articol unic. – Prin derogare de la prevederile Codului vamal al Republicii Moldova nr.1149-XIV din 20 iulie 2000, ale Codului fiscal nr.1163-XIII din 24 aprilie 1997 şi ale Legii nr.1380-XIII din 20 noiembrie 1997 cu privire la tariful vamal, se permite, cu titlu de excepţie, primăriei oraşului Ungheni introducerea în ţară şi plasarea sub regim vamal de import a unei autospeciale „STEYR”, număr de înmatriculare IM 4 AMS, serie motor D2865LF24 (Type), nr. de caroserie VANT022933M240073, anul fabricării12.12.1997, acordată cu titlu gratuit (donaţie) din partea întreprinderii AVE OSTERREICH GMBH cu sediul în Austria şi a unei autospeciale „MAN” număr de înmatriculare 4A6 2630, serie motor 05884865715311 (TYPE), nr. de caroserie MAN L 74 // C. Nr. WMAHL 7401124030647, anul fabricării 1999, acordate cu titlu gratuit (donaţie) din partea întreprinderii AVE CZ cu sediul în republica CEHĂ, cu scutirea de plata drepturilor de import, fără drept de înstrăinare.

PREŞEDINTELE PARLAMENTULUI

NOTĂ INFORMATIVĂ

la proiectul Legii

privind importul a două unităţi de transport, de către primăria oraşului Ungheni, primite cu titlu gratuit (donaţie) 
La ziua de azi, or. Ungheni are o populaţie de 38,000 de locuitori, cu o suprafaţă de 1643 ha. În zona limitrofă a urbeise află aşa localităţi ca Mânzăteşti, Vasilica, Bereşti, Dănuţeni şi Ungheni – Deal. 
Ţinînd cont de de cele expuse mai sus donaţiile în cauză sunt extreme de necesare oraşului Ungheni, întrucît la etapa actual primăria oraşului Ungheni se confruntă cu mari problem de salubrizare a urbei. Autospecialele respective se vor transmite Întreprinderii Municipale “Salubritate- Ungheni”, care efectuează lucrările de salubrizare în oraş.
Maşinile specializate, de care dispunem, pentru evacuarea deşeurilor menajere sunt uzate atît fizic, cît şi moral.

Lucrările de colectare a deşeurilor menajere în oraş se efectuează în mare parte manual, durează mult timp, nu se reuşeşte evacuarea cantităţilor mari de deşeuri în graficul stability şi calitativ, poluînd astfel mediul înconjurător şi punînd în pericol sănătatea locuitorilor oraşului.

Prin urmare aceste autospeciale donate, urmează să rezolve parţial problema salubrizării oraşului Ungheni.

